Γεγονότα Δεκεμβρίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Δεκέμβριο του 2017, συνοδευόμενα από τις πηγές μέσω των οποίων μεταδόθηκαν. 

## 1 Δεκεμβρίου
;Πόλεμος και επιθέσεις
*Ένοπλοι Πακιστανοί Ταλιμπάν ντυμένοι με μπούρκες εισβάλλουν στο Γεωπονικό Πανεπιστήμιο της Πεσάβαρ, σκοτώνοντας τουλάχιστον δώδεκα ανθρώπους και τραυματίζοντας περισσότερους από 35. Νεκροί είναι οι 4 δράστες της επίθεσης, για την οποία αναλαμβάνει την ευθύνη η οργάνωση Τεχρίκ-ι-Ταλιμπάν Πακιστάν. (''Arab News'')

;Πολιτική και εκλογές
*Γενικές εκλογές στην Ονδούρα (2017)
**Η κυβέρνηση του προέδρου της Ονδούρας Χουάν Ορλάντο Ερνάντες, ο οποίος διεκδικεί την επανεκλογή του, επιβάλλει δεκαήμερη απαγόρευση κυκλοφορίας έπειτα από καταγγελίες για νοθεία στις εκλογές και καλέσματα για την επαναληπτική καταμέτρηση των ψηφοδελτίων. (AP μέσω ABC News)
*Ο αυτοκράτορας Ακιχίτο της Ιαπωνίας ανακοινώνει την πρόθεσή του να παραιτηθεί από τον θρόνο στις 30 Απριλίου 2019. (CNN)

;Επιστήμη και τεχνολογία
*Η μεγαλύτερη παγκοσμίως μπαταρία ιόντων λιθίου, το σύστημα ισχύος 100 MW Tesla Powerpack, αρχίζει να λειτουργεί στην Τζέιμσταουν της Νότιας Αυστραλίας. (AAP μέσω ''The Guardian'')

## 2 Δεκεμβρίου
;Καταστροφές και δυστυχήματα
*Σε σφοδρές βροχοπτώσεις στη νότια Αλβανία πεθαίνει τουλάχιστον ένα άτομο και πλημμυρίζουν 3.000 οικίες.(Fox News)
*Ο κυκλώνας Όκι πλήττει τη νότια Ινδία με αποτέλεσμα να πεθάνουν 13 άτομα στο Ταμίλ Ναντού και στην Κεράλα. Από τον κυκλώνα πέθαναν 15 άτομα και άλλα 200.000 εγκαταλείπουν τις εστίες τους στη Σρι Λάνκα. (NDTV) (''Economy Next'')

;Διεθνείς σχέσεις
*Ο Πάπας Φραγκίσκος ολοκληρώνει την εξαήμερη περιοδεία του στη Μιανμάρ και στο Μπανγκλαντές, επισκεπτόμενος πρόσφυγες Ροχίνγκια στην Ντάκα. (AFP)

;Πολιτική και εκλογές
*Η Γερουσία των Ηνωμένων Πολιτειών εγκρίνει τις φορολογικές μεταρρυθμίσεις των Ρεπουμπλικάνων με ψήφους 51–49. (CNN)

## 3 Δεκεμβρίου
;Οικονομία
*Ο πρόεδρος της Βενεζουέλας Νικολάς Μαντούρο ανακοινώνει τη δημιουργία του πετρό (κρυπτονομίσματος) σε μία προσπάθεια να τερματιστεί η οικονομικο-κοινωνική κρίση στη χώρα. (BBC)

;Καταστροφές
*Από τη σύγκρουση δεξαμενόπλοιου με αλιευτικό σκάφος κοντά στο νησί Γιονχόν στη Νότια Κορέα, σκοτώνονται 13 από τα συνολικά 22 άτομα που επιβαίνουν στο αλιευτικό. Δύο άτομα εξακολουθούν να αγνοούνται. (Radio New Zealand)

;Πολιτική και εκλογές
*Εδαφικές εκλογές στην Κορσική (2017)
**Το κόμμα του συνασπισμού Pè a Corsica των φιλοαυτονομιστών αποσπά το 45% των ψήφων στον πρώτο γύρο των εκλογών για την ανάδειξη των μελών της Συνέλευσης της Κορσικής. (France TV Info) (France 3) (Los Angeles Times)

## 4 Δεκεμβρίου
;Πόλεμος και επιθέσεις
*Ο πρώην πρόεδρος της Υεμένης Αλί Αμπντουλάχ Σαλέχ σκοτώνεται από δυνάμεις Χούθι στη διάρκεια επίθεσης έξω από τη Σαναά έπειτα από μία νωρίτερη επίθεση στο σπίτι του. (BBC) (NPR)

;Νόμος και έγκλημα
*Στη Μάλτα συλλαμβάνονται 10 άτομα αναφορικά με την πρόσφατη δολοφονική επίθεση εναντίον της δημοσιογράφου Δάφνη Καρουάνα Γκαλίζια. (CNN)

;Πολιτική και εκλογές
*Το Eurogroup επιλέγει τον Πορτογάλο υπουργό Οικονομικών Μάριο Σεντένο, για να διαδεχθεί τον Γερούν Ντάισενμπλουμ ως τον επόμενο πρόεδρο. (''Chicago Tribune'')

## 5 Δεκεμβρίου
;Νόμος και έγκλημα
*Κρίση στην Ουκρανία
**Καθώς η αστυνομία φτάνει στην οικία του Μιχαήλ Σαακασβίλι στο Κίεβο για να τον συλλάβει, ο Σαακασβίλι ανεβαίνει πάνω στη στέγη για να διαμαρτυρηθεί προφορικά. Η αστυνομία στη συνέχεια τον συλλαμβάνει και προσπαθεί να τον φυγαδεύσει σε ένα μπλε μίνι βαν ενώ εκατοντάδες ατόμων μπλοκάρουν το δρόμο. Τελικά οι υποστηρικτές τον απελευθερώνουν από το όχημα. Μιλώντας στις κάμερες ξανά, καταγγέλλει τη διαφθορά εναντίον του Πέτρο Ποροσένκο και ζητά από τους Ουκρανούς "να μην φοβούνται τίποτα". (''The Guardian'') (''U.S. News & World Report'') (Reuters) (''Interfax Ukraine'')
*Στην Αυστρία το Συνταγματικό Δικαστήριο αποφαίνεται ότι η κυβέρνηση δεν μπορεί να κάνει διακρίσεις σε βάρος των ομόφυλων ζευγαριών και στο δικαίωμά τους να παντρευτούν. (''The New York Times'')

;Αθλητισμός
*Χειμερινοί Ολυμπιακοί Αγώνες 2018
**Ομάδα από την 14μελή Διεθνή Ολυμπιακή Επιτροπή απαγορεύει στη Ρωσία να λάβει μέρος στους Χειμερινούς Ολυμπιακούς Αγώνες στην Πιοντσάν της Νότιας Κορέας. (Yahoo! Sports)

## 6 Δεκεμβρίου
;Πόλεμος και επιθέσεις
*Ο πρόεδρος Βλαντίμιρ Πούτιν κηρύσσει τη νίκη του επί του ΙΚΙΛ. (TASS)
**Το Συριακό Παρατηρητήριο για τα Ανθρώπινα Δικαιώματα αναφέρει ότι στη διάρκεια ρωσικών αεροπορικών βομβαρδισμών σκοτώθηκαν 21 άτομα σε χωριό στην ανατολική πλευρά του Ευφράτη στην επαρχία Ντεΐρ αλ Ζορ. (Reuters)

;Τέχνες και κουλτούρα
*Η Φινλανδία εορτάζει τα 100 χρόνια από την ανεξαρτησία της. (Yle News) 
*Οι "Silence Breakers", ανάμεσα στους οποίους και όσοι έχουν σχέση με την κίνηση #MeToo, ονομάζονται Πρόσωπο της Χρονιάς από το περιοδικό *[[Τάιμ (περιοδικό)|Τάιμ]]* για το 2017. (Time)  (AP)

;Διεθνείς σχέσεις
*Ο πρόεδρος των ΗΠΑ Ντόναλντ Τραμπ αναγνωρίζει την Ιερουσαλήμ ως πρωτεύουσα του Ισραήλ. (CNN) (Reuters) (BBC)

;Πολιτική και εκλογές
*Ο πρόεδρος Βλαντίμιρ Πούτιν ανακοινώνει ότι θα είναι υποψήφιος στις προεδρικές εκλογές του 2018. (''The Western Journal'')

;Επιστήμη και τεχνολογία
*ULAS J1342+0928
**Σε μελέτη που δημοσιεύεται στο περιοδικό *[[Nature (περιοδικό)|Nature]]*και στα *[[Astrophysical Journal Letters]]* περιγράφεται η ανακάλυψη της πιο μακρινής υπερμεγέθους μαύρης τρύπας στα χρονικά, σε απόσταση γύρω στα 13 δισεκατομμύρια έτη φωτός μακριά. (''The Verge'')

;Αθλητισμός
*Στο ποδόσφαιρο, ο Κριστιάνο Ρονάλντο γίνεται ο πρώτος σκόρερ του ΟΥΕΦΑ Τσάμπιονς Λιγκ στη φάση των ομίλων και είναι το πρώτο πρόσωπο που σκόραρε και στους 6 αγώνες της φάσης των ομίλων. (''De Standaard'') (''Gazet van Antwerpen'')

## 7 Δεκεμβρίου
;Διεθνείς σχέσεις
*Η Τσεχία αναγνωρίζει την Δυτική Ιερουσαλήμ ως πρωτεύουσα του Ισραήλ "στην πράξη". (Czech Ministry of Foreign Affairs) 
*Ο Πρόεδρος της Τουρκίας Ρετζέπ Ταγίπ Ερντογάν ξεκινά τη διήμερη επίσημη επίσκεψή του στην Ελλάδα. Πρόκειται για πρώτη τέτοια επίσκεψη έπειτα από 65 χρόνια. (''The Guardian'') (Reuters)

;Νόμος και έγκλημα
*Το Κοινοβούλιο της Αυστραλίας αποφασίζει να νομιμοποιήσει τον γάμο μεταξύ ομόφυλων ζευγαριών στην Αυστραλία. (''The Australian'')
*Τρία άτομα, ανάμεσά τους και ο δράστης, σκοτώνονται σε ένοπλη επίθεση στο Γυμνάσιο Αζτέκ του Νιου Μέξικο. (MSN)

;Πολιτική και εκλογές
*Βουλευτικές εκλογές στο Νεπάλ (2017)
**Στις κάλπες προσέρχονται οι ψηφοφόροι στο Νεπάλ για τον δεύτερο γύρο των ιστορικών βουλευτικών εκλογών. Η συμμετοχή είναι 67%, πιο πολύ από το ποσοστό 65% στον πρώτο γύρο. (''Foreign Affairs'') (''Economic Times'')
*Λίγες ώρες μετά την καταψήφιση μιας πρότασης μομφής εναντίον της κυβέρνησης, παραιτείται η πρωθυπουργός της Πολωνίας Μπεάτα Σίντλο. Θα αντικατασταθεί από τον υπουργό Οικονομικών Ματέους Μοραβιέτσκι. (BBC)

## 8 Δεκεμβρίου
;Πόλεμος και επιθέσεις
*Εμφύλιος πόλεμος στη Συρία
**Ρωσικά πολεμικά αεροσκάφη πραγματοποιούν βομβαρδισμούς σε χωριό στη βορειοδυτική Ιντλίμπ, σκοτώνοντας τουλάχιστον 5 πολίτες.
(World Bulletin)
*Σκοτώνονται 15 κυανόκρανοι του ΟΗΕ και τραυματίζονται άλλα 53 άτομα σε επίθεση ανταρτών στη Βόρεια Κίβου στη Λαϊκή Δημοκρατία Κονγκό. Επίσης νεκροί είναι κάποιοι αντάρτες, άγνωστο πόσοι. (''The Guardian'')

;Διεθνείς σχέσεις
*Αμερικανική αναγνώριση της Ιερουσαλήμ
**Ξεσπούν συγκρούσεις στη Βηθλεέμ και στη Χεβρώνα. Δεκάδες ατόμων πετροβολούν Ισραηλινούς στρατιώτες, που απαντούν με δακρυγόνα και αντλίες νερού. Περισσότερα από 200 άτομα τραυματίζονται και ένα άτομο σκοτώνεται. (BBC) (Reuters) (RT)
**Ανά τον αραβικό κόσμο, γίνονται διαδηλώσεις συμπαράστασης προς τους Παλαιστινίους την Παρασκευή, ιερή μέρα. (Reuters)

;Νόμος και έγκλημα
*Στην Ιαπωνία τρία άτομα σκοτώνονται σε αμόκ με σπαθιά κοντά στον ιερό χώρο Τομιόκα Χασιμάν. (''The Japan Times'') (''The Asahi Shimbun'') 

;Πολιτική και εκλογές
*Κρίση στην Ουκρανία
**Συλλαμβάνεται ξανά από την ουκρανική αστυνομία ο Μιχαήλ Σαακασβίλι, ο οποίος ηγείται αντικυβερνητικών διαδηλώσεων εναντίον της διαφθοράς. (''RTL Nieuws'') (BBC)

## 9 Δεκεμβρίου
;Πόλεμος και επιθέσεις
*Το Ιράκ ανακοινώνει ότι ο πόλεμος της αραβικής χώρας εναντίον του ΙΚΙΛ έχει τελειώσει.(BBC)

;Αθλητισμός
*MLS Cup
**Το Τορόντο κατακτά το πρώτο MLS Cup επικρατώντας των Σιάτλ Σάουντερς με 2–0 στον τελικό και γίνονται η πρώτη ομάδα του MLS που ολοκληρώνουν το εγχώριο τριπλό (τρεμπλ). (AFP via Yahoo! 7) 

## 10 Δεκεμβρίου
;Πόλεμος
*Με στρατιωτική παρέλαση στη Βαγδάτη το Ιράκ εορτάζει την τελική νίκη του επί του ΙΚΙΛ. Ο πρωθυπουργός Χαϊντέρ αλ Αμπαντί ανακηρύσσει την 10η Δεκεμβρίου ως ετήσια εθνική εορτή. (Reuters)

;Καταστροφές και δυστυχήματα
*Σε παράκτιες πόλεις της Καλιφόρνια συνεχίζονται οι πυρκαγιές. (''Los Angeles Times'') (Reuters)

;Πολιτική και εκλογές
*Προεδρικές εκλογές στη Βενεζουέλα (2018)
**Ο Βενεζουελανός πρόεδρος Νικολάς Μαντούρο, ο οποίος διεκδικεί επανεκλογή, απαγορεύει τα μεγάλα κόμματα της αντιπολίτευσης, Πρώτα η Δικαιοσύνη, Δημοκρατική Δράση και Λαϊκή Θέληση από το να κατέλθουν στις επερχόμενες προεδρικές εκλογές. (BBC)

## 11 Δεκεμβρίου
;Πόλεμος και επιθέσεις
*Εκδηλώνεται αποτυχημένη απόπειρα τρομοκρατικής επίθεσης σε κεντρικό σταθμό του Μανχάταν της Νέας Υόρκης, με απολογισμό 4 τραυματίες μαζί με τον τζιχαντιστή-δράστη. Ο δράστης, ο Ακαγιέντ Ουλάχ, ταυτοποιείται και τίθεται υπό κράτηση. (''The New York Times'') (CNN)

;Πολιτική και εκλογές
*Κρίση στην Ουκρανία:
**Ο Ουκρανός ηγέτης της αντιπολίτευσης Μιχαήλ Σαακασβίλι απελευθερώνεται. (Reuters)
*Πολιτική της Ινδίας
**Ο Ραχούλ Γκάντι εκλέγεται χωρίς αντίπαλο στο τιμόνι του αντιπολιτευόμενου Ινδικού Εθνικού Κογκρέσου. (Al Jazeera) (''The Times of India'')
*Πολιτική της Γαλλίας
**Κορσικανοί εθνικιστές απαιτούν τη διεξαγωγή συνομιλιών με τη γαλλική κυβέρνηση, έπειτα από την αποφασιστική νίκη τους στις εκλογές για μία νέα περιφερειακή κυβέρνηση. (''The Guardian'')
*Ο Αμερικανός πρόεδρος Ντόναλντ Τραμπ υπογράφει την "Οδηγία 1 για τη Διαστημική Πολιτική" ("Space Policy Directive 1"), με την οποία τίθενται τα θεμέλια για μία επανδρωμένη αποστολή προς τη Σελήνη. (Reuters)

## 12 Δεκεμβρίου
;Καταστροφές και δυστυχήματα
*Στην Αυστρία, από έκρηξη και φωτιά σε σταθμό φυσικού αερίου στην πόλη Μπάουμγκάρτεν σκοτώνεται 1 άτομο και τραυματίζονται άλλα 21. Η Ιταλία κηρύσσει κατάσταση έκτακτης ανάγκης. (Reuters) (Deutsche Welle)

;Πολιτική και εκλογές
*Οι ψηφοφόροι στην Αλαμπάμα προσέρχονται στις κάλπες για μία έδρα της Γερουσίας που κενώθηκε λόγω παραίτησης του Τζεφ Σέσιονς. Η κούρσα είναι ανάμεσα στον Ρεπουμπλικανό Ρόι Μουρ και τον Δημοκρατικό Νταγκ Τζόουνς. (CNN)
**Το πρακτορείο Associated Press ανακηρύσσει νικητή τον Νταγκ Τζόουνς. (AP μέσω New York Times)

## 13 Δεκεμβρίου
;Πόλεμος και επιθέσεις
*Στην Υεμένη σκοτώνονται τουλάχιστον 30 άνθρωποι στη διάρκεια αεροπορικών βομβαρδισμών σε στρατόπεδο της στρατονομίας των ανταρτών στη Σαναά. (BBC)
*Παλαιστινιακό Ζήτημα: Ο ηγέτης της Χαμάς, Ισμαήλ Χανίγια, καλεί σε μια νέα επανάσταση ή ιντιφάντα. (''Het Laatste Nieuws'')

;Νόμος και έγκλημα
*Το Κογκρέσο των Φιλιππίνων αποφασίζει να εγκρίνει το αίτημα του προέδρου των Φιλιππίνων Ροντρίγο Ντουτέρτε να παραταθεί ο στρατιωτικός νόμος στο Μιντανάο ως τις 31 Δεκεμβρίου 2018. (AFP) 

;Πολιτική και εκλογές
*Η πρωθυπουργός Τερέζα Μέι υφίσταται ήττα με ψήφους 309—305, την πρώτη της, κατά την ψηφοφορία στη Βουλή των Κοινοτήτων για το Brexit. (''The Guardian'') (BBC)

;Αθλητισμός
*Ο επαγγελματίας ποδηλάτης της SkyTeam Κρις Φρουμ βρίσκεται θετικός στην ουσία *[[salbutamol]]*. Δεν του επιβάλλεται αποκλεισμός, επειδή δέχτηκε να υποβληθεί σε επιπλέον τεστ, προκειμένου να αποδειχθεί το αντίθετο. (''Cycling News'') (''Cycling News'')

## 14 Δεκεμβρίου
;Επιχειρήσεις και οικονομία
*Η The Walt Disney Company ανακοινώνει την πρόθεσή της να αποσπάσει ένα μεγάλο ποσοστό της 21st Century Fox έναντι $52.4 δις, ενώ εκρεμμεί η επίσημη ανακοίνωση.(CBS)
*Η Teva Pharmaceutical, ο μεγαλύτερος κατασκευαστής φαρμάκων με κεντρικά γραφεία στο Ισραήλ, αναδομείται προκειμένου να ξεπληρώσει το χρέος του και θα μειώσει το εργατικό δυναμικό του στο ένα τέταρτο του συνόλου. (Reuters)
*Καθαρή Ουδετερότητα στις ΗΠΑ
**Η Ομοσπονδιακή Επιτροπή Επικοινωνίας ψηφίζει υπέρ (3 προς 2) για την αποσυναρμολόγηση των καθαρών κανονισμών περί ουδετερότητάς της. (Wired)
 
;Δυστυχήματα και καταστροφές
*Από τη σύγκρουση τρένου με σχολικό λεωφορείο σε ισόπεδη διάβαση στο Περπινιάν της Γαλλίας. σκοτώνονται 4 μαθητές που επέβαιναν στο λεωφορείο. (BBC)

;Πολιτική και εκλογές
*Το μεγαλύτερο κόμμα της αντιπολίτευσης στο Περού, η Λαϊκή Δύναμη, που απολαμβάνει της απόλυτης πλειοψηφίας στο Κογκρέσο, σε συνέντευξη Τύπου δίνει τελεσίγραφο στον πρόεδρο Πέδρο Πάμπλο Κουτσίνσκι να υποβάλλει την παραίτησή του σε διάστημα λιγότερο των 24 ωρών. Ωστόσο, δεν αναφέρει το τι θα συμβεί σε περίπτωση που ο πρόεδρος, ο οποίος εμπλέκεται σε σκάνδαλο διαφθοράς, αρνηθεί να παραιτηθεί. (''La República'') (''Perú 21'') (''América Televisión'')

;Νόμος και έγκλημα
*Το ακροδεξιό παραστρατιωτικό καρτέλ των ναρκωτικών στην Κολομβία Clan del Golfo (AGC), που είναι και το μεγαλύτερο στη χώρα, κηρύσσει κατάπαυση του πυρός σε ισχύ από τις 13 Δεκεμβρίου. (''GMA Network'')

## 15 Δεκεμβρίου
;Πόλεμος και επιθέσεις
*Σημειώνονται νέες συμπλοκές ανάμεσα σε Παλαιστίνιους και στον ισραηλινό στρατό στην Ιερουσαλήμ, στη Βηθλεέμ, τη Γάζα, τη Ραμάλα, τη Χεβρώνα και την Καλκιλία αναφορικά με το στάτους της Ιερουσαλήμ. Στη Γάζα πέφτουν νεκροί δύο Παλαιστίνιοι και άλλοι δύο σκοτώνονται στη Δυτική Όχθη και άλλοι 10 τραυματίζονται. (Reuters)

;Καταστροφές
*Από σεισμό 6,5 Ρίχτερ στην Ιάβα προξενούνται εκτεταμένες υλικές ζημιές και 2 άτομα σκοτώνονται. (''ABC News'')

## 16 Δεκεμβρίου
;Καταστροφές και δυστυχήματα
*Έπειτα από την πτώση ελικοπτέρου στην Ονδούρα σκοτώνονται έξι άτομα, ανάμεσά τους και η Ίλντα Ερνάντες, αδερφή του προέδρου της χώρας Χουάν Ορλάντο Ερνάντες. (Reuters)
*Πέντε άτομα σκοτώνονται και τουλάχιστον 15 αγνοούνται από τις κατολισθήσεις στη Βίλα Σάντα Λουσία, ένα απομακρυσμένο χωριό στη νότια Χιλή. (BBC) (''The Washington Post'')

;Πολιτική και εκλογές
*Πολιτική της Αυστραλίας
**Ο Συνασπισμός διατηρεί την πλειοψηφία της μιας έδρας στην Βουλή των Αντιπροσώπων της Αυστραλίας έπειτα από τη νίκη του Φιλελεύθερου Κόμματος στην επαναληπτική εκλογή του Μπενελόνγκ. (''The Guardian'')

;Αθλητισμός
*Το Παγκόσμιο Κύπελλο Συλλόγων της ΦΙΦΑ κατακτά για πρώτη φορά στα χρονικά για 2η συνεχή φορά η Ρεάλ Μαδρίτης επικρατώντας της Γκρέμιο με 1–0 στον τελικό. (BBC)

## 17 Δεκεμβρίου
;Πόλεμος και επιθέσεις
*Σε επίθεση αυτοκτονίας με στόχο ναό Μεθοδιστών στο Πακιστάν σκοτώνονται 9 άτομα. (BBC) (''Dawn'')
*Εμφύλιος πόλεμος στη Λιβύη:
**Ένοπλοι σκοτώνουν με πυροβολισμούς τον δήμαρχο της Μιζράτα, Μοχάμεντ Εστιούι, και τραυματίζουν τον αδερφό του. (Reuters)
*Εμφύλιος πόλεμος στη Συρία:
**Σε ρωσικό αεροπορικό βομβαρδισμό με τη χρήση ναπάλμ στην πόλη Χαν Σαϊκούν (στην επαρχία Ιντλίμπ) σκοτώνονται τουλάχιστον 10 άμαχοι, ανάμεσα στους οποίους και 4 παιδιά και 6 γυναίκες από μία οικογένεια. (Anadolu Agency)

;Καταστροφές και δυστυχήματα
*Σε καραμπόλα οχημάτων στο Μπέρμιγχαμ της Αγγλίας σκοτώνονται 6 άτομα. (BBC)

;Πολιτική και εκλογές
*Γενικές εκλογές στη Χιλή (2017)
**Νικητής του δευτέρου γύρου των προεδρικών εκλογών στη Χιλή αναδεικνύεται ο Σεμπαστιάν Πινιέρα επικρατώντας του Αλεχάντρο Γκιγιέ. (''Deutsche Welle'') (CNN)

;Αθλητισμός
*Ο Γάλλος Φρανσουά Γκαμπάρ πετυχαίνει νέο παγκόσμιο ιστιοπλοϊκό ρεκόρ, καθώς ολοκληρώνει τον περίπλου της Γης σε 42 ημέρες και 16 ώρες με το σκάφος του *Macif*. (''The Guardian'')

## 18 Δεκεμβρίου
;Καταστροφές και δυστυχήματα
*Τουλάχιστον 3 άτομα σκοτώνονται και άλλα 77 τραυματίζονται από τον εκτροχιασμό επιβατηγού τρένου Amtrak στην κομητεία Πιρς της πολιτείας της Ουάσινγκτον. (CNN) (CBS News) (''The Olympian'')

;Διεθνείς σχέσεις
*Οι ΗΠΑ ασκούν βέτο στο ψήφισμα του Συμβουλίου Ασφαλείας των Ηνωμένων Εθνών που την καλούν να αποσύρει την αναγνώριση της Ιερουσαλήμ ως πρωτεύουσας του Ισραήλ. Το εν λόγω ψήφισμα εγκρίθηκε από τα υπόλοιπα 14 μέλη του Συμβουλίου. (Reuters)

;Πολιτική και εκλογές
*Αυστριακές βουλευτικές εκλογές (2017)
**Ο Σεμπάστιαν Κουρτς γίνεται ο νέος καγκελάριος της Αυστρίας και ορκίζεται μια νέα κυβέρνηση.
(Bloomberg)
*Πολιτική της Νότιας Αφρικής
**Ο Σίριλ Ραμαφόζα γίνεται πρόεδρος του Αφρικανικού Εθνικού Κογκρέσου (ANC), επικρατώντας του Ενκοσαζάνα Ντλαμίνι-Ζούμα με 2.440 ψήφους έναντι 2.261. (News24) 

;Επιστήμη και τεχνολογία
*Αμερικανοί ερευνητές αναφέρουν στα *[[Proceedings of the National Academy of Sciences of the United States of America]]*, ότι τα αρχαιότερα απολιθώματα που έχουν βρεθεί ποτέ και η αρχαιότερη άμεση μαρτυρίας της ζωής στη Γη είναι εκείνα που ανακαλύφθηκαν σε βράχο στη Δυτική Αυστραλία και χρονολογούνται εδώ και περί τα 3,5 εκατ. χρόνια. (Phys.org) (''The Times'') 

## 19 Δεκεμβρίου
;Καταστροφές και δυστυχήματα
*Σε ανατροπή τουριστικού λεωφορείου στο Μεξικό σκοτώνονται τουλάχιστον 12 άτομα και άλλα 18 τραυματίζονται. (''The Washington Post'')

## 20 Δεκεμβρίου
;Οικονομία
*Το Ευρωπαϊκό Δικαστήριο (ECJ) αποφαίνεται ότι η Uber είναι επίσημα μια εταιρεία μεταφορών και όχι μια ψηφιακή υπηρεσία, απαιτώντας να δεχτεί αυστηρότερους κανονισμούς και άδειες εντός της ΕΕ. (''The Guardian'')

;Νομοθεσία και έγκλημα
*Η Ευρωπαϊκή Επιτροπή ενεργοποιεί το Άρθρο 7 της Ευρωπαϊκής Συνθήκης σε βάρος της Πολωνίας, καταγγέλλοντας τις πρόσφατες νομοθετικές μεταρρυθμίσεις.(''Le Monde'') (''The Guardian'')

## 21 Δεκεμβρίου
;Δυστυχήματα και καταστροφές
*Από τη βύθιση πορθμείου στα ανοικτά των ακτών της Λουσόν των Φιλιππίνων με 251 επιβάτες, πεθαίνουν τουλάχιστον 5 άτομα και ο αριθμός των θυμάτων αναμένεται να αυξηθεί.(NPR)
*Από την πυρκαγιά σε σάουνα στην Τζετσιόν της Νότιας Κορέας σκοτώνονται τουλάχιστον 29 άτομα και τραυματίζονται άλλα 26. (AFP μέσω Rappler)

;Διεθνείς σχέσεις
*Η Γενική Συνέλευση των Ηνωμένων Εθνών ζητά με ψήφους 128 έναντι 9, με 35 αποχές, σε μία μη δεσμευτική απόφαση, να απορριφθεί η απόφαση της κυβέρνησης του Ντόναλντ Τραμπ να αναγνωριστεί μονομερώς ως πρωτεύουσα του Ισραήλ η Ιερουσαλήμ. (Canoe.com)

;Πολιτική και εκλογές
*Καταλανικές περιφερειακές εκλογές (2017)
**Οι ψηφοφόροι στην Καταλωνία προσέρχονται στις κάλπες για τις πρόωρες εκλογές, που κηρύχθηκαν από την ισπανική κυβέρνηση έπειτα από την αποτυχημένη ανακήρυξη ανεξαρτησίας. (BBC)
***Οι Ciudadanos - Ciutadans κερδίζουν τη νίκη χωρίς να μπορούν να σχηματίσουν κυβέρνηση. Η συμμετοχή είναι πολύ υψηλή και διαμορφώνεται στο 81,9%, που είναι και το μεγαλύτερο ποσοστό συμμετοχής σε εκλογές στην Καταλωνία στα χρονικά. (naftemporiki.gr)

## 22 Δεκεμβρίου
;Πόλεμος και επιθέσεις
*Δύο Παλαιστίνιοι σκοτώνονται από πυρά και περί τους 60 τραυματίζονται από πυρά ισραηλινών δυνάμεων στη διάρκεια διαδήλωσης διαμαρτυρίας με τη συμμετοχή χιλιάδων ατόμων κατά μήκος του φράχτη στα σύνορα της Γάζας σε όλες τις 7 πόλεις της Δυτικής Όχθης και της ανατολικής Ιερουσαλήμ εναντίον της αμερικανικής απόφασης να αναγνωριστεί ως πρωτεύουσα του Ισραήλ η Ιερουσαλήμ. (Reuters)
;Διεθνείς σχέσεις
*Το Συμβούλιο Ασφαλείας των Ηνωμένων Εθνών αποφασίζει ομόφωνα να επιβάλει νέες κυρώσεις εναντίον της Βόρειας Κορέας. (Reuters)

## 23 Δεκεμβρίου
;Καταστροφές και δυστυχήματα
*Από την πτώση λεωφορείου σε ποτάμι στο Ρατζαστάν της δυτικής Ινδίας σκοτώνονται 33 άνθρωποι και άλλοι 15 τραυματίζονται. (Sky News)
*Από πυρκαγιά σε μεγάλο εμπορικό κέντρο στο Νταβάο Σίτι των Φιλιππίνων αγνοούνται 37 άτομα, τα οποία θεωρούνται νεκρά.
(The Express) (''The Free Press Journal'')

## 24 Δεκεμβρίου
;Καταστροφές και δυστυχήματα
*Περισσότεροι από 230 είναι οι νεκροί από το πέρασμα του τυφώνα Τεμπίν, που σάρωσε τις Φιλιππίνες. (The Press Project)

;Νόμος και έγκλημα
*Ο Πρόεδρος του Περού Πέδρο Πάμπλο Κουτσίνσκι απονέμει χάρη στον πρώην πρόεδρο Αλμπέρτο Φουχιμόρι, ο οποίος εξέτιε κάθειρξη 25 ετών για διαφθορά και για παραβιάσεις ανθρώπινων δικαιωμάτων. (BBC)

;Επιστήμη και τεχνολογία
*Το μεγαλύτερο στον κόσμο αμφίβιο αεροσκάφος, το κινέζικο AVIC AG600, πραγματοποιεί την παρθενική του πτήση. (BBC)

## 25 Δεκεμβρίου
;Πόλεμος και επιθέσεις
*Σε βομβιστική επίθεση αυτοκτονίας στο αρχηγείο της Διεύθυνσης Εθνικής Ασφάλειας στην Καμπούλ σκοτώνονται 10 άτομα. (Reuters)
*Στη διάρκεια διήμερων βομβαρδισμών από τη σαουδαραβική βασιλική αεροπορία στην Υεμένη με στόχο αντάρτες Χούθι εκφράζονται φόβοι ότι σκοτώθηκαν πάνω από 70 άμαχοι. (Al Jazeera)

;Καταστροφές και δυστυχήματα
*Γύρω στα 19 άτομα σκοτώνονται και άλλα 25 τραυματίζονται σε τροχαίο με λεωφορείο στη Λα Ουνιόν των Φιλιππίνων. (CNN), (''Philippine Daily Inquirer'')
*Από την πτώση λεωφορείου σε υπόγεια διάβαση για πεζούς στο Σλαβιάνσκι Μπουλβάρ στη Μόσχα σκοτώνονται 4 και τραυματίζονται 11 άνθρωποι. (BBC)

## 26 Δεκεμβρίου
;Πόλεμος και επιθέσεις
*Πηγές από τις οργανώσεις αρωγής και τα ΜΜΕ αναφέρουν ότι σε αεροπορικούς βομβαρδισμούς από τις δυνάμεις υπό τη Σαουδική Αραβία σκοτώθηκαν 15 άτομα και άλλα 60 τραυματίστηκαν σε αγορά στην κυβερνητική επαρχία Ταΐζ. (Al Jazeera) (''Het Laatste Nieuws'')

;Νόμος και έγκλημα
*Δεκαπέντε εξτρεμιστές κατηγορούμενοι για επιθέσεις το 2013 στη διάρκεια των ταραχών στο Σινά απαγχονίζονται στην Αίγυπτο. (BBC)

;Πολιτικές και εκλογές
*Γενικές εκλογές στη Λιβερία (2017)
**Στις κάλπες προσέρχονται οι ψηφοφόροι στη Λιβερία για την εκλογή νέου προέδρου. Ο δεύτερος και τελικός γύρος διεξάγεται σήμερα ανάμεσα στον αντιπρόεδρο Τζόζεφ Μποακάι και στον πρώην ποδοσφαιριστή Τζορτζ Γουεά.(BBC)

## 27 Δεκεμβρίου
;Πόλεμος και επιθέσεις
*Πόλεμος στο Ντόνμπας, Μινσκ 2
**Η Ουκρανία ανταλλάσσει εκατοντάδες αιχμαλώτων με τις Λαϊκές Δημοκρατίας του Ντόνετσκ και του Λουχάνσκ. (BBC)

;Διεθνείς σχέσεις
*Το Κοινοβούλιο του Ιράν ψηφίζει ομόφωνα, με 207 ψήφους να ανακηρύξει την Ιερουσαλήμ ως την "αιώνια πρωτεύουσα" της Παλαιστίνης. (''The Times of Israel'')

## 28 Δεκεμβρίου
;Πόλεμος και επιθέσεις
*Πόλεμος στο Αφγανιστάν:
**Σε βομβιστική επίθεση αυτοκτονίας με στόχο σιιτικό πολιτιστικό κέντρο και πρακτορείο ειδήσεων στην Καμπούλ, σκοτώνονται 41 και τραυματίζονται 84 άτομα σε μία ακόμη επίθεση του ΙΚΙΛ. (Reuters) (CNN) 
*Εμφύλιος πόλεμος στη Λιβύη
**Ο εθνικός στρατός της Λιβύης αποκτά τον πλήρη έλεγχο της Βεγγάζης, δεύτερης μεγαλύτερης πόλης της χώρας. (Reuters)

;Καταστροφές και δυστυχήματα
*Από πυρκαγιά σε πολυκατοικία στο Μπρονξ της Νέας Υόρκης, πεθαίνουν 12 άνθρωποι. (CNN Greece)

;Πολιτική και εκλογές
*Γενικές εκλογές στη Λιβερία (2017)
**Με καταμετρημένο το 98% των ψηφοδελτίων, ο Τζορτζ Γουεά, πρώην ποδοσφαιριστής, κερδίζει τον δεύτερο γύρο των λιβεριανών προεδρικών εκλογών, επικρατώντας του Τζόζεφ Μποακάι, με ποσοστό 61,5 έναντι 38,5%. (''The New York Times'')

## 29 Δεκεμβρίου
;Πόλεμος και επιθέσεις
*Σε δύο συντονισμένες επιθέσεις σε χριστιανικό κοπτικό ναό στην Αίγυπτο σκοτώνονται 9 άτομα. Δύο από τα θύματα πέφτουν νεκρά από τις σφαίρες ενόπλου σε κατάστημα με συσκευές στην περιοχή Χελουάν στο Κάιρο. Στη συνέχεια ο δράστης κινείται σε εκκλησία σκοτώνοντας άλλους 6 πολίτες και έναν αστυνομικό, για να συλληφθεί στη συνέχεια. (BBC)

;Καταστροφές και δυστυχήματα 
*Τουλάχιστον 15 άτομα πεθαίνουν σε πυρκαγιά που ξεσπά στην οροφή ενός εστιατορίου στη Μουμπάι της Ινδίας. (Associated Press)
 
;Πολιτική και εκλογές
*Πολιτική του Μάλι
**Σε μία απρόσμενη εξέλιξη, παραιτείται ο Μαλινέζος πρωθυπουργός Αμπντουλαγιέ Ιντρισά Μαϊγκά και η κυβέρνησή του χωρίς να επικαλεστούν κάποια αιτία. (The Guardian)

## 30 Δεκεμβρίου
;Ορειβασία
*Το Νεπάλ απαγορεύει την ορειβασία σε μόνους αναρριχητές, διπλά ακρωτηριασμένους και σε τυφλούς. Η απαγόρευση συμπεριλαμβάνει και το Όρος Έβερεστ, σε μία προσπάθεια για τη μείωση των ατυχημάτων. (BBC)

;Πολιτική και εκλογές
*Σκοτώνονται από πυροβολισμούς της αστυνομίας δύο διαδηλωτές στην πόλη Ντορούντ της επαρχίας Λορεστάν του Ιράν, καθώς κλιμακώνονται οι αντικυβερνητικές κινητοποιήσεις. (Reuters)

## 31 Δεκεμβρίου
;Καταστροφές και δυστυχήματα
*Από τη σύγκρουση φορτηγού με λεωφορείο στη δυτική Κένυα σκοτώνονται τουλάχιστον 36 άτομα και τραυματίζονται άλλα 18. ''(The Standard)''
*Από τη συντριβή υδροπλάνου τύπου DHC-2 Beaver στον ποταμό Χόκσμπερι κοντά στο Σίδνεϊ της Αυστραλίας, σκοτώνονται τουλάχιστον 6 άτομα. (BBC) (CTV NEWS)

;Νόμος και έγκλημα
*Πέντε αστυνομικοί της κομητείας Ντάγκλας του Κολοράντο πυροβολούνται, ένας από τους οποίους θανάσιμα και δύο πολίτες τραυματίζονται. Νεκρός είναι επίσης ο δράστης. (CBS News)

;Πολιτική
*Το Ιράν απαγορεύει την πρόσβαση στα κοινωνικά δίκτυα Telegram και Instagram καθώς κλιμακώνονται οι μεγαλύτερες αντικυβερνητικές διαδηλώσεις από το 2009. (''The Guardian'')

12